Christian Atsu

**'Christian Atsu Twasam** (bɛ dɔɣi o la silimin gɔli January biɛɣ'pia dali yuuni 1992 – ka daa kpi silimin gɔli  February dabaa ayobu dali yuuni  2023) o daa nyɛla Ghana boliŋmɛri baŋda ŋun daa ŋmɛri winger, amaa o daa lahi ŋmɛri sunsuuni mini nyaaŋa nuzaa zuɣu.

Atsu daa piligi la o boli ŋmɛri tuma ni Porto, o daa lahi niŋ saha bila n-ti Rio Ave ka di daa nyɛ samli. Yuuni 2013, o daa dihi o nu gbana zuɣu n-ti Chelsea(£3.5 million), bɛ daa zaŋ o n-ti Vitesse Arnhem, Everton, Bournemouth ni Málaga ka di daa nyɛ samli . O ni daa niŋ yuuni 2016–17 saha din daa nyɛ samli n-ti Newcastle United nyaaŋa, o daa pa kpɛ club maa na silimin gɔli May yuuni 2017 kpɛri yɛlmaŋli. O yuma anahi alikawli naabu zaŋti  Al Raed din be Saudi Arabia ni Hatayspor din be Turkey, din ni ka o daa kpi yuuni 2023 Turkey–Syria earthquake o yuun pihita ni yini saha. O tiŋduya boli ŋmɛbuf ni 65 caps bin din gbaai yuuni  2012 hali ni yuuni  2019, Atsu daa pahi la Ghana zuɣu yuuni  2014 FIFA World Cup ni bunahi  Africa Cup of Nations tournaments. O daa sɔŋ  team ŋɔ ka bɛ naai  runners-up yuuni 2015 Africa Cup of Nations, ka daa di Player of the Tournament mini Goal of the Tournament.

## O Piligu Biɛhigu
Bɛ dɔɣi la Atsu tiŋ yuli booni  Ada Foah, din be Greater Accra Region. O zoomi ni fara. O pahi la bihi pia zuɣu  ni o jɛbili kpee, o ba daa nyɛla zahim gbahira(fisherman) ni pukpara be banks of the Volta River.

Atsu niŋ la shikuru baŋsim bɔbo shɛli  Feyenoord Football Academy din be Gomoa Fetteh,(Central Region) Ghana, di nyaaŋa o daa chaŋ West African Football Academy din be Sogakope,(Volta Region)Ghana. O daa lahi chaŋ ti pahi Cheetah FC,  club din be Kasoa.

## O Club Tuma

### Porto
Atsu daa paa la Porto din daa niŋ ka o nyɛ yuun pia ni ayopɔin (17) . Silimin gɔli May biɛɣ'pia ni anahi dali yuuni  2011. O first-team manager André Villas-Boas daa gahi nu boli o ni o kana n-ti ŋmɛ Primeira Liga bɛ mini Marítimo, amaa o daa bɛ ŋmɛ boli maa.

O boli ŋmɛri kpee Kelvin, bɛ daa zaŋ Atsu n-ti  Rio Ave samli yuuni  2011–12 saha maa. O daa tumi ŋmɛ boli silimin gɔli  August biɛɣ'pishi ni anii dali yuuni 2011, bɛ ni daa ŋmɛ  0–1 bɛ yiŋ  ka kuŋ nasara bɛ mini Olhanense. Silimin gɔli December biɛɣ'pia ni ayobu yuuni  2011, Atsu n-daa tuui di pɔɣu Estádio da Luz bɛ mini Benfica din daa niŋ 24th minute, amaa bɛ daa nyɛ nasara 5–1.

O daa labu Porto yuuni  2012–13 campaign, o daa piligi o league awɔyi ni yiɛbu na ka bɛ daa di national championship buta zuɣu pani taba.

### Chelsea
Silimin gɔli September dahin yini dali yuuni  2013, Atsu daa saɣi ti ka pahi Chelsea ka di daa nyɛ yuma anu(5) alikawli (£3.5 million), ka bɛ daa zaŋ o n-ti Dutch club Vitesse Arnhem lala saha maa samli, yuun shɛŋa din daa kpalim yuuni 2013–14 season**.**

#### Loan to Vitesse
Silimin gɔli  October dabaa ayobu dali yuuni  2013, Atsu daa tumi ŋmɛ boli bɛ mini Feyenoord din daa niŋ ka bɛ kpɛhi o na ka o ti diɛ  Kazaishvili (77th minute). O daa ti Mike Havenaar sɔŋsim amaa di daa bi saɣi ni di gu 2–1 loss zaŋti  Vitess. Silimin gɔli October biɛɣ'pishi yini ka dali, Atsu daa tumi piligi bɛ mini SC Heerenveen, din daa naai 3–2 ka nyɛ nasara zaŋti Vitesse. Silimin gɔli November dabaa awɔyi dali, o daa ŋmɛ la penalty di o tuuli pɔɣu zaŋti  Vitesse, bɛ mini FC Utrecht; boli ŋɔ daa naai ni  3–1 din nyɛ nasara n-ti Vitesse.

Di zaa yi laɣim , Atsu daa ŋmɛ la 30 games ka di pɔɣiri anu (5) zaŋti Dutch yaɣili din daa niŋ ka bɛ naai 6th in the league ka qualified n-ti playoffs.
#### Loan to Everton

Silimin gɔli  August biɛɣ'pia ni ata dali yuuni 2014, Atsu daa pahi fellow Premier League club Everton ka di daa nyɛ samli hali ka yuuni 2014–15 season ti naai . o daa tumi ŋmɛ boli n-ti club ŋɔ biɛɣ'pia nyaaŋa, din daa niŋ ka o kpɛna  85th-minute n-ti diɛ Kevin Mirallas bɛ 2–2 ŋmɛkpari ni Arsenal paaki yuli booni Goodison Park.

Atsu daa tumi piligi league ŋɔ silimin gɔli September biɛɣ'pishi ni yini dali yuuni  2014 bɛ mini Crystal Palace, din daa naai 2–3 home loss. Din daa niŋ ka o na kani kadi nyɛla  Africa Cup of Nations zuɣu, o daa labi na silimin gɔli February biɛɣ'pishi yini ka dali yuuni 2015 Europa League match bɛ mini BSC Young Boys, ka bɛ daa kpɛhi o ka o ti ŋmɛ minti dibaa anu, o daa di laa boliŋmɛri so ŋun daa di pɔri ata lala boli maa puuni Romelu Lukaku. ka daa.lahi ŋmɛ dabaa ata nyaaŋa ka daa di pɔɣu,  ka pɔɣu ŋɔ daa chɛ ka bɛ ŋmɛ  kpari 2–2 bɛ yiŋ bɛ mini Leicester City.

Silimin gɔli March biɛɣ'pia ni anu dali yuuni 2015, bɛ mini Newcastle United nim boli, bɛ daa kpɛhi o boli ŋɔ ni din daa chɛ minti dibaa anu, ka o daa sɔŋ o mini bɛ ni daa kpɛhi so Ross Barkley ka o daa di n-ti  Everton nim pɔri ata ni  3–0 bɛ yiŋ nasara nyɛbu la ni. Atsu's ni daa niŋ kpaŋmaŋ zuɣu, bɛ daa chɛ ka o piligiri boli ŋmɛbu second leg of a Europa League Round of 16, bɛ sambani boli ŋmɛbu ni Dynamo Kyiv silimin gɔli  March biɛɣ'pishi yini ka dali ni regular right-winger Aaron Lennon cup-tied, ka Everton daa nyɛ nasara 2–1 first leg maa ni. Bɛ daa yihi o team ŋɔ din daa niŋ ka bɛ kuŋ nasara  5–2 yuŋ la. Bɛ daa yihi o na minti 65th zuɣu ni, din daa nyɛ o kpalinkpa first-team appearance zaŋti  Everton.

#### Loan to Bournemouth
Silimin gɔli May biɛɣ'pihita yini ka dali yuuni  2015, bɛ daa zaŋ Atsu n-ti Premier League team palli Bournemouth samli  ni o ŋmɛ boli shɛli din daa kana lala saha maa, ni club Chief Executive Neill Blake ka o daa boli bɛ lala alikawli ŋɔ "huge coup". O daa tuumi ŋmɛ boli silimin gɔli August biɛɣ'pishi ni anu dali bɛ second round of the League Cup, ka bɛ daa nyɛ nasara 4–0 din daa ŋmɛ Hartlepool United la. Atsu's daa labimi ŋmɛ bɛ next round's victory din daa ŋmɛ Preston North End; o daa bi lahi ŋmɛ boli zaŋti  Bournemouth matchday squad in the league ka Chelsea nim daa boli o silimin gɔli January dahin yini dali yuuni  2016.

#### Loan to Málaga
Silimin gɔli January biɛɣ'pishi ni anahi dali yuuni 2016, BBC World Service nim daa niŋ Atsu vihigu ka o yɛli o ni yɛn chaŋ ka chɛ Chelsea shɛm ni bɛ ni daa na yoli tahi o luɣushɛli la Levante. Dabisili shɛli din daa doli na maa lahabali din ka daɣiri daa wuhiya ni o yɛn chaŋ la Málaga ka di nyɛ samli. Silimin gɔli  February dabaa anu dali yuuni  2016, Atsu daa tuumi ŋmɛ boli n-ti ba ka daa di bɛ 3–0 nasara nyɛbu bɛ mini Getafe CF.

### Newcastle United
Silimin August biɛɣ'pihita ni yini dali yuuni 2016, Atsu daa pahi  Newcastle United nim zuɣu ka di daa nyɛ yuun yini alikawli. Silimin gɔli September biɛɣ'pia ni ata dali, o daa ŋmɛ o tuuli boli din daa niŋ ka bɛ yihi Yoan Gouffran ka kpɛhi o minti 61st zuɣu ni bɛ 6–0 sambani boli nasara nyɛbu ni Queens Park Rangers din daa ŋmɛ Loftus Road la, din ni ka o daa sɔŋ Aleksandar Mitrović ka o di pɔɣu din daa pahiri anu la. Atsu daa di la o tuuli pɔɣu zaŋti  club ŋɔ bɛ 1–0 nasara nyɛbu bɛ mini Rotherham United boli din daa ŋmɛ silimin gɔli October dahin yini dali la, di nyaaŋa o daa lahi di pɔri bɛ mini Cardiff City ni Wigan Athletic.

Silimin gɔli May yuuni 2017, Atsu daa dihi o nuu gbana zuɣu din daa nyɛ yuma anahi alikawli n-ti Newcastle (£6.2&nbsp;million )ni o yina Chelsea nim sani. Bɛ daa ti o soli ni o chaŋ.

### Al-Raed
Silimin gɔli July biɛɣ'pia ni ayopɔin dali yuuni 2021, Atsu daa pahi Al-Raed. o daa mali daŋ ka di zuɣu chɛ ka o ŋmɛ eight games koŋko n-ti Saudi Professional League.

### Hatayspor
Silimin gɔli  September dabaa ayobu dali yuuni 2022, Atsu daa dihi o nuu gbana zuɣu n-ti Süper Lig club Hatayspor din daa nyɛ yuun yini alikawli amaa bɛ daa ti o soli ni o tuui pahi yuuni o yi bora. O daa ŋmɛ la  three league games ka daa ŋmɛ zaɣi yini mi  Turkish Cup, ka daa di pɔɣu bɛ mini Kasımpaşa ni daa ŋmɛ la, minti ayopɔin zuɣu ni bɛ ni daa pahi saha la ka o daa di li silimin gɔli February dabaa anu dali yuuni 2023, dabisili shɛli din daa kana pɔi ni earthquake shɛli din ku o la.

## International boli ŋmɛbu tuma

Atsu daa tuumi di o senior cap zaŋti  Ghana national team silimin gɔli June dahin yini dali yuuni  2012 bɛ mini Lesotho.  BBC nim daa buɣisi o mi "excellent prospect", ka ESPN nim gba daa pahi ni o nyɛla "quick and technically impressive", ka ti ni nyɛ baŋda zaŋti o national team.

Yuuni shɛli din daa doli na maa, o daa be la Ghanaian squad zaŋti 2013 Africa Cup of Nations din daa ŋmɛ South Africa la. O daa piligi la tuuli boli maa, bɛ 2–2  ŋmɛ kpari bɛ mini DR Congo, ka bɛ daa taɣi o boli shɛli din daa doli na maa, bɛ 1–0 nasara nyɛbu bɛ mini Mali. O daa labi na n-ti piligi bɛ boli shɛli bɛ ni daa ŋmɛ bahigu bɛ  group match bɛ mini  Niger din daa ŋmɛ Port Elizabeth la, ka o daa di pɔɣu din pahiri ayi bɛ 3–0 nasara nyɛbu ka di daa chɛ ka o tiŋgbani chaŋ quarter-finals . Atsu daa ŋmɛ boli shɛŋa din daa kpalim maa zaa ka bɛ daa doni bunahi zuɣu din daa niŋ bɛ ŋmɛ  penalty nim ka Burkina Faso nim daa yihi ba la

Bɛ daa lahi piigi Atsu pahi yuuni 2014 FIFA World Cup squad, o daa nyɛla ŋun piligiri bola maa zani amaa bɛ daa yihi Ghana nim group stage.

Yuuni 2015 Africa Cup of Nations, Atsu daa di la pɔri ayi bɛ3–0 nasara nyɛbu bɛ miniGuinea ,quarter-finals ni. O daa sɔŋ team ŋɔ ka bɛ paai kpaashee, din ni ka bɛ daa kuŋ nasara penalty ŋmɛbu ni bɛ mini Ivory Coast. Boli ŋɔ ŋmɛbu bahigu, bɛ daa ti o Player of the Tournament pini, ni Goal of the Tournament pini, pɔɣu shɛli o ni daa di bɛ mini Guinea.

Bɛ daa lahi piigi Atsu pahi Team of the Tournament zaŋti  2017 Africa Cup of Nations din daa ŋmɛ Gabon la, din ni ka Ghana daa doni bunahi zuɣu . Bɛ daa lahi gahi nuu boli o yuuni 2019 edition din daa niŋ Egypt la.

## Maŋmaŋ Biɛhigu
Atsu daa nyɛla dolo nira ni achiika ka daa wuhiri niriba Bible  social media. Ka o Guardian daa buɣisi o obituary writer Louise Taylor as "a true Christian in every sense of the word", o daa mali ninmuhi ni Naawuni zuɣu tibu shee pam, ŋun daa nyɛ ambassador zaŋti Arms Around the Child, din nyɛ ʒinigama duu sɔŋdi kpibisi; o lahi nyɛla ŋun yori thousands of pounds of bail money n-tiri Ghana ninvuɣ shɛba bɛ ni kpari ka di nyɛla bindirgu ka bɛ zoo ni bɛ yihi ba.

Atsu nyɛla ŋun daa kpaɣi paɣa so ŋun nyɛ gban sabira Marie-Claire Rupio ka bɛ daa dɔɣi bihi ata, bihi ata maa puuni bia yino nyɛla paɣa ka bihi ayi nyɛ dabba.

## Kpibu Mini Kuli Malibu
Silimin gɔli February dabaa ayobu dali yuuni 2023, Atsu daa barigimi din da niŋ ka yuuni 2023 Turkey–Syria earthquake daa niŋ saha shɛli maa; dabiɛm daa mali niriba pam ni o ti ni pahi ninvuɣ shɛba ban bɛ  Hatayspor's headquarters din bɛ Antakya, quake ŋɔ ni daa niŋ yaɣ'shɛli maa.  Atsu daa niŋ nia ni o yiɣisi yi southern Turkey saha bila pɔi ni quake maa, amaa Hatayspor's manager daa yɛli ya ni o kpalimi ni club maa, din daa niŋ ka o di bɛ nasara nyɛbu pɔɣu silimin gɔli February dabaa anu dali boli la. Silimin February dabaa ayopɔin dali, club vice-president Mustafa Özat daa yɛli ya ni Atsu nyɛla ŋun yina quake ŋɔ ni, ni ka bɛ bori tibiri suŋ n-tiri o ashiibiti ni, ka silimin gɔli February dabaa anii dali, manager Volkan Demirel daa yɛli ya ni Atsu mini sporting director Taner Savut nyɛla ninvuɣ shɛba bɛ ni na bɛ nyɛ.Silimin gɔli February biɛɣ'pia ni anahi dali, Atsu's agent yɛli ya ni bɛ nyɛ o namda nim ayi, amaa ni bɛ na bɛ nyɛ  Atsu maŋmaŋ. Silimin gɔli February biɛɣ'pishi ayi ka dali, lahabali din ka daɣiri daa wuhiya ni bɛ nyɛ o ningbana yili shɛli o ni daa be ka quake ŋɔ niŋ maa. Lahibali churu tiriba daa yɛli ya ni o kpi la asiiba kurigi ayobu zuɣu ni (approximately 6 a.m. GMT).
|

Atsu's kuli malibu yɛltɔɣa, silimin gɔli  February biɛɣ'pishi dali yuuni  2023 , Atsu's club kuro Newcastle United daa chaŋ n-ti kaayi o bɛ mini Liverpool nim ni daa ŋmɛ boli silimin gɔli February biɛɣ'pishi ayi ka dali. Pɔi ka bɛ daa piligi boli ŋɔ ŋmɛbu , bɛ daa ti saha bila  ni bɛ suhu aduwa. Atsu's pakoli mini o bihi daa be boli ŋɔ ŋmɛbu shee. "Tribute" ŋɔ gba daa niŋ Premier League boli shɛŋa din daa ŋmɛ lala bakoyi  maa bahigu. Premier League's ŋɔ Twitter account tweeted:

 bɛ daa zaŋ o ningbana ŋɔ yi Turkey na n-ti o daŋ ban be Ghana silimin gɔli February biɛɣ'pishi dali. Vice President of Ghana Mahamudu Bawumia daa di alizama o kuyili ŋɔ ni, sooja nim daa kongali. A one-week observation daa niŋ n-ti Christian Atsu asibiri dabisili dali, silimin gɔli March dabaa anahi dali yuuni 2023, di daa niŋ la Adjiringanor AstroTurf din be Accra la, Ghana. Silimin gɔli March biɛɣ'pia ni ayopɔin dali yuuni  2023, bɛ daa ti Atsu state-assisted funeral at the Forecourt of the State House din be Accra pɔi ka daa nayi pa suɣu o yaai , Dogobome in Ada Foah.
## Kundivihira